**David Albert Alhadeff** (født 22. mars 1923, død 15. mars 2011) var en amerikansk økonomiprofessor ved Universitetet i California, Berkeley. Alhadeff virket som professor ved Haas School of Business i 38 år. Han ble tildelt utmerkelsen Berkeley Citation i 1987. Alhadeff var anerkjent for sin ekspertise om bankvesenet.

Bakgrunn og utdanning
---------------------

Alhadeff ble født i Seattle, og var av sefardisk-jødisk herkomst (se Alhadeff). Han fullførte deler av sin universitetsutdannelse summa cum laude fra Universitetet i Washington. Under krigen tjenestegjorde han som etterretningsoffiser i den amerikanske hæren i Japan. Alhadeff tjenestegjorde i US Army i tidsrommet 1943 til 1946.

I 1950 ble han ferdig med sin doktorgrad i samfunnsøkonomi ved Harvard universitetet.

Akademiske virke
----------------

I 1949 begynte han ved UC Berkeley-fakultetet og underviste der i 38 år. Alhadeff virket som professor i økonomi og administrasjon. Han var i 1976 en av de første mottakerne av Handelshøyskolens fremragende undervisningspris ved UC Berkeley. Alhadeff var assisterende dekan ved UC Berkeleys Handelshøyskole i tidsrommet 1980-1982 og mellom 1985 og 1986.

Som professor fungerte også Alhadeff som rådgiver for den amerikanske sentralbanken, justisdepartementet og bankkomiteen i senatet.

Gjennom sin akademiske karriere arbeidet Alhadeff tett med sin kone Charlotte Pechman Alhadeff. Han etablerte et stipendfond ved University of California, Charlotte Alhadeff Scholarship Fund, til minne om henne.

Alhadeff ble oppført som en bemerkelsesverdig økonomiprofessor av Marquis Who's Who.

I løpet av karrieren var Alhadeff medlem av American Economics Association, Western Economics Association og American Finance Association.

Forfatterskap
-------------

Alhadeff utga bøkene *Monopoly and Competition in Banking* i 1954 *og Competition and Controls in Banking* i 1968. Han skrev også en rekke akademiske artikler i løpet av sin karriere.

I 1982 utga Alhadeff boken *Microeconomics and Human Behavior.*

Referanser
----------

1. ↑   senate.universityofcalifornia.edu[Hentet fra Wikidata]
2. 1 2   ProQuest, «The Market Structure of Commercial Banking in the United States», ProQuest document ID 301826308[Hentet fra Wikidata]
3. 1 2   Mathematics Genealogy Project[Hentet fra Wikidata]
4. 1 2 3 4  «David A. Alhadeff». *senate.universityofcalifornia.edu*. Besøkt 13. februar 2021.
5. 1 2 3 4  «David Albert Alhadeff». *prabook.com* **(engelsk)**. Besøkt 22. februar 2022.
6. 1 2  «David Alhadeff Obituary (2012) San Francisco Chronicle». *Legacy.com*. Besøkt 22. februar 2022.
7. ↑  «A lost century in economics: Three theories of banking and the conclusive evidence». *International Review of Financial Analysis* **(engelsk)**. 46: 361–379. 1. juli 2016. ISSN 1057-5219. doi:10.1016/j.irfa.2015.08.014. Besøkt 13. februar 2021.
8. ↑  Hope, Einar (1965). *Analyse av konsentrasjonen innen norsk bankvesen*. Bergen. s. 88.
9. ↑  Hope, Einar (1967). *Kostnader og bedriftsstørrelse*. Bergen: Norges handelshøyskole. Samfunnsøkonomisk institutt. s. 100–103.
10. ↑  Alhadeff, David A. (1. januar 1982). *Microeconomics and Human Behavior: Toward a New Synthesis of Economics and Psychology* **(engelsk)**. University of California Press. ISBN 978-0-520-04353-4.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** LCCN **·** ISNI **·** BNF **·** BNF (data) **·** SUDOC **·** MGP **·** ICCU
 |